
CONSILIUL LOCAL AL MUNICIPIULUI TIMIŞOARA

DIRECŢIA POLIŢIEI LOCALE
Număr operator de date cu caracter personal: 5082
Str. Avram Imbroane, nr. 54, 300129 Timişoara; C.I.F. 27872311 

Tel./Fax: +40-256-246112;  E-mail : contact@politialoctm.ro 

Web : www.polcomtim.ro 

Nr.  ………………din ………………………  

                                                                                                                                            APROBAT,
                                                                                                                                              PRIMAR
                                                                                                                                      NICOLAE ROBU
REFERAT

privind  modificarea şi aprobarea Statului de Funcţii  al 
Direcţiei Poliţiei Locale Timişoara

Prin Hotărârea Consiliului Local al Municipiului Timişoara nr. 441/20.12.2010 s-a înfiinţat Direcţia Poliţiei  Locale  Timişoara – instituţie publică de interes local cu personalitate juridică, au fost aprobate Organigrama, Statul de Funcţii şi Regulamentul de Organizare şi Funcţionare. 

Modificarea Statului de Funcţii se impune ca urmare a propunerilor compartimentelor din cadrul instituţiei, în vederea creşterii eficienţei şi performanţei în activitatea desfăşurată, precum şi a gestionării eficiente a parcului auto din dotare de către personal de specialitate.
Menţionăm că prin Hotărârea Consiliului Local al Municipiului Timişoara nr. 88/26.02.2013 s-a aprobat transmiterea în administrarea Direcţiei Poliţiei Locale Timişoara a unui număr de 8 autovehicule cu obligaţia de a exploata în mod corect bunurile în cauză, de a asigura întreţinerea şi repararea acestora, precum şi de a achita toate cheltuielile, taxele şi impozitele care se impun cu privire la aceste autovehicule.  
Luând în considerare cele de mai sus şi în conformitate cu art. 107 alin. (2), lit. b) din Legea nr. 188/1999 privind Statutul funcţionarilor publici, republicată, cu modificările şi completările ulterioare, care prevede: 
”(2) Autorităţile şi instituţiile publice au obligaţia de a înştiinţa, în termen de 10 zile lucrătoare, Agenţia Naţională a Funcţionarilor Publici, în oricare dintre următoarele situaţii:

b) transformarea unei funcţii publice vacante într-o funcţie publică cu o altă denumire sau într-o funcţie publică de nivel inferior ori superior, cu încadrarea în numărul maxim de posturi aprobat pentru autoritatea sau instituţia publică şi în fondurile bugetare anuale alocate.”

PROPUNEM:


transformarea următoarelor posturi:
· 1 post de administrator I de la Compartimentul Logistic Administrativ într-un post de inspector de specialitate gradul I A, la Compartimentul Logistic Administrativ;
· 2 posturi de poliţist local, clasa III, gradul profesional asistent de la Serviciul Disciplina în Construcţii şi Afişaj Stradal în 2 posturi de poliţist local, clasa III, gradul profesional principal, la Serviciul Disciplina în Construcţii şi Afişaj Stradal;
· 1 post de poliţist local, clasa I, gradul profesional principal, de la Serviciul Protecţia Mediului, într-un post de poliţist local, clasa I, gradul profesional asistent, la Serviciul Protecţia Mediului;
· 1 post de poliţist local, clasa I, gradul profesional principal, de la Serviciul Inspecţie Comercială, într-un post de poliţist local, clasa I, gradul profesional asistent, la Serviciul Inspecţie Comercială;
· 1 post de poliţist local, clasa III, gradul profesional superior şi 1 post de poliţist local, clasa III, gradul profesional asistent, de la Biroul (Secţia) 1 Ordine Publică, în 2 posturi de poliţist local, clasa III, gradul profesional debutant, la Biroul (Secţia) 1 Ordine Publică.
Transformarea acestor posturi nu implică creşterea numărului de posturi din structura instituţiei.

Având în vedere cele de mai sus, propunem modificarea şi aprobarea Statului de Funcţii al 

Direcţiei Poliţiei Locale Timişoara, conform Anexei nr.1, parte integrantă la prezentul referat.
                               Director Executiv,                                 Şef Serviciu Resurse Umane,

                            Jr. SPĂTARU DORU                                        Jr. HADA IOAN

Avizat juridic,

C.J. BLAJIN MARIN

